**KUNSTHØGSKOLEN I OSLO  
DOKTORGRADSPROGRAMMET**

**Informasjon til stipendiater og veiledere - fra oppstart til sluttbedømmelse**

**Sentrale dokument:**

* Forskrift;<https://lovdata.no/dokument/SF/forskrift/2018-02-06-177>

(Regulation in English, <https://khio.no/en/research/phd-in-artistic-research>)

* Studieplan; <https://khio.no/forskning/phd-i-kunstnerisk-utviklingsarbeid>
* Stipendiat- og veilederavtale (url)
* Forskerskolens kursplan (url)

**Sentrale begrep**

* Kunstnerisk doktorgradsarbeid/doktorgradsarbeid:   
  benyttes om det arbeidet som gjøres innenfor avtalt periode mellom oppstart og avslutning, opplæringsdelen ikke medregnet.
* Kunstnerisk doktorgradsresultat/doktorgradsresultat:   
  omfatter resultatet av doktorgradsarbeidet slik det leveres til bedømmelse.
* Kunstutøvelsen skal stå i sentrum for doktorgradsresultatet. Samtidig skal kunstutøvelsen følges av en eksplisitt refleksjon som ved presentasjon av prosjektet gjør det mulig for andre å ta del i den arbeidsmåten og innsikten som det kunstneriske utviklingsarbeidet genererer.

**Doktorgradsprogrammets emner**

Emne 1, Fellesfaglig opplæringsdel 20 studiepoeng

Emne 2 , Individuell opplæringsdel 10 studiepoeng

Emne 3 , Det kunstneriske doktorgradsarbeidet 150 studiepoeng

|  |  |  |  |
| --- | --- | --- | --- |
| **Emnenavn** | **Studiepoeng per studieår** | | |
| 1. **år** |  | 1. **år** |
| Fellesfaglig opplæringsdel | 20 | | |
| Individuell opplæringsdel | 10 | |  |
| Det kunstneriske doktorgradsarbeidet | 150 | | |
|  |  |  |  |
| **SUM** | **60** | **60** | **60** |

Se nærmere beskrivelse av innhold og læringsutbytte i studieplanen.

**Emne 1, Fellesfaglig opplæringsdel, 20 studiepoeng**:

Gjennomføres som nasjonalt samarbeid, av Forskerskolen med DIKU.

Den felles opplæringsdelen (20 ects) inneholder opplæring innen kunstnerisk utviklingsarbeid. Opplæringen omfatter kunstfaglig teori og metoder, etikk, verktøy for formidling og dokumentasjon. I løpet av emnet får kandidaten trening i fagformidling overfor fagfeller og med kandidater, og i nasjonale og internasjonale fora.

Du finner informasjon om faglig innhold, beskrivelse av innhold og planlagte undervisningsaktiviteter <https://diku.no/programmer/nasjonal-forskerskole-i-kunstnerisk-utviklingsarbeid#content-section-5>

Krav:

* Godkjent deltakelse 5 Seminarer (S), 5 Konferanser (K), 3 presentasjoner (P) på 3 av konferansene
* Seminar 1-3 må være gjennomført før stipendiaten kan følge Seminar 4 og 5
* Opplæringsdel 20 studiepoeng må være godkjent før sluttoppmelding kan sendes (forskrift §13-2)

Normal progresjon - modell for deltagelse i obligatorisk fellesfaglig opplæringsdel

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | S 1 | S2 | S3 | S4 | S5 | P1 | P2 | P3 | K1 | K2 | K3 | K4 | K5 |
| År 0 | høst | x |  |  |  |  |  |  |  |  |  |  |  |  |
| År 1 | vår |  | x | x |  |  | x |  |  | x |  |  |  |  |
|  | høst |  |  |  | x |  |  |  |  |  | x |  |  |  |
| År 2 | vår |  |  |  |  | x |  | x |  |  |  | x |  |  |
|  | høst |  |  |  |  |  |  |  |  |  |  |  | x |  |
| År 3 | vår |  |  |  |  |  |  |  | x |  |  |  |  | x |
|  | høst |  |  |  |  |  |  |  |  |  |  |  |  |  |
| År 4 | vår |  |  |  |  |  |  |  |  |  |  |  |  |  |

(fet linje markerer tid for oppmelding til sluttbedømmelse, basert på normal fremdrift)

Deltakelse er obligatorisk. Du må søke om utsettelse eller fritak fra normal progresjon.  
Benytt mal for søknad om utsettelse eller fritak fra normal progresjon.

**Emne 2, Individuell opplæringsdel, 10 studiepoeng**:

Emnet skal dekke de spesifikke opplæringsbehovene knyttet til kandidatens kunstneriske doktorgradsarbeid. Emnet skal sette kandidaten i stand til å gjennomføre sitt kunstneriske doktorgradsarbeid og å formidle fagstoff til fagfeller.

Emnet er sammensatt av selvvalgte og tilpassede aktiviteter. Emnet skal samlet ha et arbeidsomfang som tilsvarer 10 studiepoeng. Plan for de selvvalgte og tilpassede aktivitetene skal være utarbeidet i samarbeid med hovedveileder senest ved framlegging av revidert plan for arbeidet 3 måneder etter studiestart, og godkjennes av ph.d-ansvarlig.

Emnet er bestått når kandidaten har fått godkjent sin deltakelse i de planlagte kurs og aktiviteter.

Ph.d-ansvarlig godkjenner emnet.

10 studiepoeng tilsvarer 250 til 300 timers arbeide.

Benytt mal utformet for individuell opplæringsdel.

**Emne 3, Det kunstneriske doktorgradsarbeidet, 150 studiepoeng**:

Kandidaten skal gjennomføre et selvstendig kunstnerisk doktorgradsarbeid på høyt internasjonalt nivå.

Arbeidet skal ha nasjonal og internasjonal faglig relevans.

Det kunstneriske doktorgradsarbeidet utvikles i dialog med fagfeller innen kunstfeltet. I løpet av tre år utvikler kandidaten sitt doktorgradsarbeid i et kritisk perspektiv slik at det vil bidra til fagfeltets utvikling.

Emnet skal bidra til å utvikle kandidatens kunstneriske autonomi og integritet. Veiledning er sentralt i programmet, for jevnlig oppfølging og som bindeledd til fagmiljøet. Kandidaten forventes å være aktiv i møte med fagmiljøet ved Kunsthøgskolen.

**Krav til det kunstneriske doktorgradsresultatet**

(forskriften §11-2)

Det kunstneriske doktorgradsresultatet skal være et selvstendig kunstnerisk utviklingsarbeid som oppfyller internasjonale standarder med hensyn til nivå og etiske krav innen fagområdet.  
Kunstutøvelsen skal stå i sentrum for doktorgradsresultatet. Samtidig skal kunstutøvelsen følges av en eksplisitt refleksjon som ved presentasjon av prosjektet gjør det mulig for andre å ta del i den arbeidsmåten og innsikten som det kunstneriske utviklingsarbeidet genererer.  
Doktorgradsresultatet skal ligge på et nivå som gjør at det kan bidra til utvikling av ny kunnskap, innsikt og erfaring innen fagområdet.  
Doktorgradsresultatet kan bestå av en eller flere deler som utgjør et hele. Dersom doktorgradsresultatet består av flere deler, skal kandidaten gjøre rede for sammenhengen mellom dem.  
Kandidaten velger selv medium og form for doktorgradsresultatet.  
Doktorgradsresultatet skal være dokumentert i et bestandig format. Der språk inngår i doktorgradsresultatet skal materialet være tilgjengelig på engelsk eller skandinavisk.  
Nærmere krav til doktorgradsresultatet fastsettes i studieplanens emnebeskrivelse for det kunstneriske doktorgradsarbeidet (150 sp.).

(studieplanen, emnebeskrivelse for det kunstneriske doktorgradsarbeidet 150 sp)

**Læringsutbytte for emnet**

Etter endt emne skal kandidaten kunne

* Gjennomføre kunstnerisk utviklingsarbeid på høyt nivå, som bidrar til ny innsikt, erkjennelse og kunnskap og som påvirker fagfeltet
* Utøve kunstnerisk praksis på høyt internasjonalt nivå
* Identifisere og anvende relevante strategier og metoder i et kunstnerisk utviklingsarbeid
* Plassere et kunstnerisk utviklingsarbeid i en faglig sammenheng
* Artikulere og formidle komplekse sammenhenger mellom komponentene i et kunstnerisk utviklingsarbeid
* Bruke en hensiktsmessig arena for kommunikasjon av et kunstnerisk utviklingsarbeid
* Utfordre fagfeltets tradisjoner og praksis, og tilføre nye spørsmål med høy faglig aktualitet.

**Fremdriftsplan for en doktorgradsstipendiat (normal progresjon)**

|  |  |  |  |
| --- | --- | --- | --- |
| **Frist** | **Hva** | **Ansvar** | **Hvordan** |
| 3 md | Evt revisjon av prosjektbeskrivelse  Evt revisjon av budsjett | Stipendiaten i samråd m veileder (større revisjoner må godkjennes | Mal Mal |
| 3 md | Forslag til individuell opplæringsdel (10 stp) | Hovedveileder i samråd med stipendiat og dekan | Mal |
| 3 md | Forslag til medveileder | Hovedveileder i samråd med stipendiat og dekan | Mal |
| 12 md | Årsrapport fra stipendiat | Stipendiaten | Mal |
| 12 md | Årsrapport fra veiledere | Hovedveileder i samråd med medveileder | Mal |
| 12-17 md | Forberedelse midtveisevaluering | Hovedveileder i samråd med stipendiat | Mal |
| 15-24 md | Gjennomføring midtveisevaluering | Hovedveileder i samråd med stipendiat | Info |
| 24 md | Bekreftelse på gjennomført individuell opplæringsdel (10 stp) | Stipendiat i samråd med veiledere | Mal |
| 24 md | Årsrapport fra stipendiat | Stipendiaten | Mal |
| 24 md | Årsrapport fra veiledere | Hovedveileder i samråd med medveileder | Mal |
| 30 md | Felles opplæringsdel (20 stp) gjennomført | Stipendiaten | Info |
| 31 md | Søknad om bedømmelse | Stipendiat i samråd med veiledere | Mal |
| 31 md | Forslag til bedømmelseskomite | Hovedveileder i samråd med stipendiat og dekan | Mal |
| 34,5 md | Evt materiale som skal gjøres tilgjengelig for komite før offentlig presentasjon | Stipendiat i samråd med veiledere |  |
| 36 md | Sluttbedømmelse | Stipendiat i samråd med veiledere |  |

**Ansvar – veiledere og stipendiat**

**Veilederen** skal

* + - * gi råd om formulering og avgrensing av tema og problemstilling
      * drøfte og vurdere opplegg og metoder for gjennomføring av det kunstneriske doktorgradsarbeidet
      * bidra til orientering i relevante kunstneriske praksiser og retninger, faglitteratur og datagrunnlag (bibliotek, arkiv, etc.)
      * holde seg orientert om fremdriften i kandidatens arbeid og vurdere den i forhold til den planlagte framdriften
      * hjelpe med at kandidaten deltar i et aktivt fagmiljø
      * drøfte utviklingen i det kunstneriske doktorgradsarbeidet
      * gi veiledning i faglig formidling
      * gi veiledning i forskningsetiske spørsmål knyttet til det kunstneriske doktorgradsarbeidet

**Hovedveileder** skal i tillegg:

* + - * ha hovedansvaret for oppfølging av kandidatens faglige utvikling og gjennomføring i samsvar med fremdriftsplanen, i henhold til forskriften § 8-1.
      * sammen med avdelingen sikre at rammene for presentasjon av det kunstneriske doktorgradsarbeidet planlegges i god nok tid til at praktiske forhold kan avklares og nødvendige avtaler inngås
      * gjøre Kunsthøgskolen oppmerksom på at oppmelding er nært forestående, slik at nødvendige forberedelser kan starte, i henhold til forskriften § 13-1.
      * normalt anbefale søknad om oppmelding for bedømmelse av det kunstneriske doktorgradsresultatet, i henhold til forskriften §13-1.
      * foreslå medlemmer av bedømmelseskomite med kvalifikasjoner ihht forskriftens §14. Forslaget bør utarbeides i samråd med øvrige veiledere og avdeling.

**Kandidaten** skal

* holde veileder regelmessig orientert om framdriften i det kunstneriske doktorgradsarbeidet
* legge fram deler av det kunstneriske doktorgradsarbeidet etter avtale med veilederen, og i samsvar med prosjektbeskrivelsen.
* rapportere årlig om progresjon i arbeidet med prosjektet og opplæringsdelen
* gjennomføre opplæringsdelen i samsvar med framdriftsplanen
* etterleve forskningsetiske prinsipper som gjelder for fagområdet